Katharina Beyer wjedźe wot lońšeho konjacu ranch blisko Brětnjanskeho jězora. Nětko chce tam tež prěnje šćenjata wukubłać.
Wojerecy (SiR/SN). Wjacore konje pasu so na wobhrodźenym arealu a raduja so nad swojej wulkorumnej swobodu w přirodźe. Wobraz harmoniskeje symbiozy mjez zwěrjećom a přirodu hodźi so wulkotnje do idyliskeho motiwa kołowokoło Brětnjanskeho jězora. Katharina Beyer štapa w swojich čornych gumijowych škórnjach po pastwišću a měri so na synowe boksy, zo by raz pokuknyła, hač je wšitko w porjadku. Młodej žonje je přewšo wažne, swoje konje družinje wotpowědujcy picować. Na konjacym kuble, kotrež je loni w žnjencu wotewrěła, ma wona wšědnje wjele dźěła.
slv_Latn szl_Latn